
  
20 DR 30.10.2019 

 

 

Sebagai contoh, Kuala Lumpur telah dinobatkan di kedudukan keenam bagi World’s 
Most Visited City oleh Mastercard pada tahun 2019. Kerajaan juga sentiasa bersedia untuk 
bekerjasama dengan mana-mana pihak termasuk NGO dalam dan luar negara untuk 
mempromosikan kempen Melawat Malaysia 2020. Antara mesej utama yang akan 
diketengahkan adalah pelancongan budaya yang mengandungi elemen kesatuan kaum dan 
kepelbagaian budaya.  

Saya yakin bahawa dengan penganjuran kempen VM2020 ini akan memberi 
manfaat besar kepada pelbagai lapisan masyarakat serta industri pelancongan dan 
kebudayaan dengan pertambahan pendapatan tukaran asing kepada negara. VM2020 ini 
juga berupaya untuk mewujudkan kesan limpahan kepada sektor-sektor ekonomi lain yang 
berkaitan termasuk meningkatkan pendapatan rakyat terutamanya di kawasan luar bandar. 
Saya menyeru agar semua pihak dapat bersama-sama menggembleng tenaga menjayakan 
kempen VM2020 ini sebagai satu misi nasional dan tanggungjawab kita bersama.  

Kementerian ini melalui Malaysia Convention and Exhibition Bureau (MyCEB) telah 
berjaya membida dan membawa masuk 309 acara perniagaan antarabangsa (business 
events) bagi tahun 2019 dengan kehadiran sejumlah 537,659 delegasi tempatan dan 
antarabangsa dan menyumbang impak ekonomi sebanyak RM3.2 bilion kepada negara. Bagi 
tahun 2020 sempena Tahun Melawat Malaysia, sebanyak 38 acara perniagaan antarabangsa 
(business events) telah pun disahkan dan berjaya dibida sehingga kini yang bakal dihadiri 
oleh 49,699 delegasi tempatan dan antarabangsa serta bakal menghasilkan impak ekonomi 
kepada Malaysia berjumlah RM590 juta.  

Namun, aktiviti pembidaan bagi membawa masuk serta mempromosi Malaysia 
sebagai destinasi acara perniagaan antarabangsa akan dilakukan berterusan sepanjang 
tahun. MyCEB secara konsisten juga menguar-uarkan program serta menggunakan logo 
Tahun Melawat Malaysia di setiap aktiviti pembidaan dan promosi yang akan dilaksanakan 
di luar negara bersama-sama penyertaan dari pemain industri, agensi kerajaan, organisasi, 
mahupun persatuan profesional. Sekian, terima kasih.  

Dato’ Seri Dr. Shahidan bin Kassim [Arau]: Ya, pendek saja Tuan Yang di-Pertua. 
Pertama, perkataan 30 juta pelancong ini adakah termasuk pelancong Singapore ataupun 
Indonesia yang datang berulang kali masuk? Adakah pelancong yang dimaksudkan itu 
pelancong yang genuine, yang sebenarnya?  

Kedua Tuan Yang di-Pertua, kita nak minta Tuan Yang di-Pertua yang budiman ini 
menganjurkan lebih banyak persidangan di peringkat CPA dan IPU di luar negara untuk 
membolehkan Ahli Parlimen yang dilihat sedang bertelagah sehingga menimbulkan isu-isu 
perkauman yang tidak bagus. Jadi orang nak datang sini bukan nak tengok perangai kita, 
orang nak tengok keindahan Malaysia. Jadi kita kena gambarkan yang kita ini bersatu-padu, 
hidup aman dan damai seperti contoh yang saya tunjukkan pada hari ini [Ketawa] 

Tuan Muhammad Bakhtiar bin Wan Chik: Terima kasih Yang Berhormat Arau. 
Soalan yang berkenaan dengan pelancong. Sebenarnya definisi pelancong yang kami ambil 
ialah mereka yang datang ke Malaysia daripada luar negara yang bermalam sekurang-
kurangnya semalam. Kalau orang datang daripada cruise umpamanya, mereka datang tetapi 
mereka tidak tidur di negara kita, dia tidak dianggap sebagai pelancong. Jadi soalan, kalau 
orang Singapura ataupun orang Indonesia datang ke Malaysia dan tidur sekurang-kurangnya 
semalam, ia adalah termasuk dalam kategori pelancong.  

Soalan kedua itu saya rasa biar Tuan Yang di-Pertua yang jawablah [Ketawa] 

Tuan Yang di-Pertua: Saya kena jawabkah? [Ketawa] 

Dato’ Seri Dr. Shahidan bin Kassim [Arau]: Bukan Yang Berhormat, Yang 
Berhormat nampak di Parlimen ini tidak bagus, orang nak melancong pun tak seronok. Jadi, 
apakah Yang Berhormat nak anjurkan supaya mereka juga tolong. Dulu mereka dok bantai 
kerajaan, mereka kena tolong perbetulkan apa yang mereka bantai dulu termasuk saya. Akan 
tetapi kalau Tuan Yang di-Pertua fikir remeh, tak apalah. Akan tetapi, saya rasa itu penting.  



Sebagai contoh, Kuala Lumpur telah dinobatkan di kedudukan keenam bagi World's Most Visited City oleh Mastercard pada tahun 2019. Kerajaan juga sentiasa bersedia untuk bekerjasama dengan mana-mana pihak termasuk NGO dalam dan luar negara untuk mempromosikan kempen Melawat Malaysia 2020. Antara mesej utama yang akan diketengahkan adalah pelancongan budaya yang mengandungi elemen kesatuan kaum dan kepelbagaian budaya. Saya yakin bahawa dengan penganjuran kempen VM2020 ini akan memberi manfaat besar kepada pelbagai lapisan masyarakat serta industri pelancongan dan kebudayaan dengan pertambahan pendapatan tukaran asing kepada negara. VM2020 ini juga berupaya untuk mewujudkan kesan limpahan kepada sektor-sektor ekonomi lain yang berkaitan termasuk meningkatkan pendapatan rakyat terutamanya di kawasan luar bandar. Saya menyeru agar semua pihak dapat bersama-sama menggembleng tenaga menjayakan kempen VM2020 ini sebagai satu misi nasional dan tanggungjawab kita bersama. Kementerian ini melalui Malaysia Convention and Exhibition Bureau (MyCEB) telah berjaya membida dan membawa masuk 309 acara perniagaan antarabangsa (business events) bagi tahun 2019 dengan kehadiran sejumlah 537,659 delegasi tempatan dan antarabangsa dan menyumbang impak ekonomi sebanyak RM3.2 bilion kepada negara. Bagi tahun 2020 sempena Tahun Melawat Malaysia, sebanyak 38 acara perniagaan antarabangsa (business events) telah pun disahkan dan berjaya dibida sehingga kini yang bakal dihadiri oleh 49,699 delegasi tempatan dan antarabangsa serta bakal menghasilkan impak ekonomi kepada Malaysia berjumlah RM590 juta. Namun, aktiviti pembidaan bagi membawa masuk serta mempromosi Malaysia sebagai destinasi acara perniagaan antarabangsa akan dilakukan berterusan sepanjang tahun. MyCEB secara konsisten juga menguar-uarkan program serta menggunakan logo Tahun Melawat Malaysia di setiap aktiviti pembidaan dan promosi yang akan dilaksanakan di luar negara bersama-sama penyertaan dari pemain industri, agensi kerajaan, organisasi, mahupun persatuan profesional. Sekian, terima kasih. Dato' Seri Dr. Shahidan bin Kassim [Arau]: Ya, pendek saja Tuan Yang di-Pertua. Pertama, perkataan 30 juta pelancong ini adakah termasuk pelancong Singapore ataupun Indonesia yang datang berulang kali masuk? Adakah pelancong yang dimaksudkan itu pelancong yang genuine, yang sebenarnya?. Kedua Tuan Yang di-Pertua, kita nak minta Tuan Yang di-Pertua yang budiman ini menganjurkan lebih banyak persidangan di peringkat CPA dan IPU di luar negara untuk membolehkan Ahli Parlimen yang dilihat sedang bertelagah sehingga menimbulkan isu-isu perkauman yang tidak bagus. Jadi orang nak datang sini bukan nak tengok perangai kita, orang nak tengok keindahan Malaysia. Jadi kita kena gambarkan yang kita ini bersatu-padu, hidup aman dan damai seperti contoh yang saya tunjukkan pada hari ini [Ketawa]. Tuan Muhammad Bakhtiar bin Wan Chik: Terima kasih Yang Berhormat Arau. Soalan yang berkenaan dengan pelancong. Sebenarnya definisi pelancong yang kami ambil ialah mereka yang datang ke Malaysia daripada luar negara yang bermalam sekurang- kurangnya semalam. Kalau orang datang daripada cruise umpamanya, mereka datang tetapi mereka tidak tidur di negara kita, dia tidak dianggap sebagai pelancong. Jadi soalan, kalau orang Singapura ataupun orang Indonesia datang ke Malaysia dan tidur sekurang-kurangnya semalam, ia adalah termasuk dalam kategori pelancong. Soalan kedua itu saya rasa biar Tuan Yang di-Pertua yang jawablah [Ketawa]. Tuan Yang di-Pertua: Saya kena jawabkah? [Ketawa]. Dato' Seri Dr. Shahidan bin Kassim [Arau]: Bukan Yang Berhormat, Yang Berhormat nampak di Parlimen ini tidak bagus, orang nak melancong pun tak seronok. Jadi, apakah Yang Berhormat nak anjurkan supaya mereka juga tolong. Dulu mereka dok bantai kerajaan, mereka kena tolong perbetulkan apa yang mereka bantai dulu termasuk saya. Akan tetapi kalau Tuan Yang di-Pertua fikir remeh, tak apalah. Akan tetapi, saya rasa itu penting.